**COMUNICACIÓN DE DEREITOS E OBRIGAS DAS PERSOAS ALUMNAS**

Dona/don **{{APELIDOS}}, {{NOME}}** con DNI/NIE **{{DNI}}** como alumna/o da acción formativa **{{NOME\_CURSO}}**, código da acción formativa(1) (Número) **{{COD\_AC\_FORM}}**, código de especialidade(2) **{{COD\_ESPEC}}**, que se imparte no centro **{{CENTRO}}** entre os días **{{DIA\_INICIO}} de {{MES\_INICIO}} de {{ANO\_INICIO}} e {{DIA\_FINALIZACION}} de {{MES\_FINALIZACION}} de {{ANO\_FINALIZACION}}.**

Mediante a súa sinatura **DECLARA ter sido informado/a e haber comprendido** cales son os seus dereitos e deberes como consecuencia da súa participación na acción formativa referenciada, así como os dereitos e deberes da entidade de formación en relación coa impartición do curso.

A efectos deste documento, enténdese como entidade de formación o centro de formación, privado ou público, no que se desenvolve o curso.

En concreto, recibiu información dos apartados que se citan:

 Do programa completo da acción formativa, alcance, duración, horario (caso de impartirse na modalidade presencial), obxectivos e se a formación é conducente ou non á obtención dun certificado de profesionalidade.

*A superación da acción formativa permite obter un certificado de profesionalidade (SI/NON)?: ...............(3)*

 Dos requisitos académicos e de calquera outro tipo a cumprir para poder asistir á acción formativa e das consecuencias do seu incumprimento. Neste senso, cando inicien unha acción formativa persoas que non cumpren os requisitos exixibles, procederase á súa inmediata baixa como alumnas do curso.

 Do carácter gratuíto da formación, incluído o material e medios didácticos que debe subministrar a entidade formadora.

 Dos medios técnicos necesarios requiridos ao alumnado para seguir con aproveitamento a acción formativa no caso de que esta inclúa contidos que se impartan mediante teleformación ou aula virtual.

 Da obriga, nas actividades a realizar na modalidade de teleformación ou mediante aula virtual, de salvagardar o carácter persoal e intransferible das chaves de acceso á plataforma de teleformación ou ao campus virtual.

 Da obriga, caso de que parte da actividade se desenvolva mediante aula virtual, de dispor de micrófono e cámara web, cámara que deberá estar acesa e en uso durante todo o tempo de duración da sesión formativa, e das consecuencias do seu incumprimento.

*O curso inclúe o uso de aula virtual (SI/NON) ? : ...............(3)*

 Da posibilidade para as persoas participantes en situación de desemprego de percibir bolsas e axudas, e da tipoloxía das mesmas, requisitos e prazos para a súa solicitude.

Pode consultar a normativa en materia de bolsas e axudas accedendo á páxina web da sede electrónica da Xunta de Galicia, https://sede.xunta.gal, para a seguir seleccionar o procedemento "TR301V"

 De ser o caso, do compromiso asumido pola entidade para colaborar co alumnado na xestión e tramitación da solicitude de bolsas e axudas.

*Ten asumido a entidade dito compromiso de colaboración (SI/NON) ? : ..................(3)*

 Da existencia, nas accións formativas que se imparten presencialmente, incluídas as actividades presenciais das modalidades de teleformación e/ou mixta, dun seguro de accidentes para o alumnado, das súas coberturas e contías, que inclúe os desprazamentos in itinere, as visitas didácticas e as prácticas en empresas.

 Da existencia dunha póliza de responsabilidade civil para facer fronte aos riscos que poidan derivar para os bens e as persoas cando se realicen prácticas en empresas ou outras actividades relacionadas co desenvolvemento da acción formativa.

 Da posibilidade ou da prohibición de asistir simultaneamente a outra acción formativa de formación para o emprego financiada con fondos públicos, e, de ser o caso, dos criterios das posibles excepcións.

 Da prohibición de causar baixa no curso para acceder a outra acción formativa financiada con fondos públicos e das posibles excepcións e/ou consecuencias, de ser o caso.

 Dos requisitos necesarios para superar a acción formativa (segundo o caso: porcentaxe de asistencia, superación de probas de avaliación e controis de aprendizaxe, etc ) e da posibilidade de obter un diploma ou certificado oficial pola súa realización.

 Naquelas especialidades formativas conducente á obtención dun certificado de profesionalidade, dos supostos de exención da realización dun módulo formativo ou do módulo de prácticas non laborais e, de ser o caso, da documentación acreditativa de tal circunstancia e dos prazos en que esta debe presentarse.

 Da obriga de realizar os módulos formativos transversais incluídos na acción formativa e dos supostos de excepción da súa realización.

 Da prohibición, agás que exista unha normativa específica que obrigue á reciclaxe formativa dun determinado colectivo e así o acredite a entidade de formación, de volver a realizar unha determinada especialidade formativa, ou un módulo formativo dun certificado de profesionalidade, para a que a persoa alumna xa obtivo o correspondente diploma.

 Da obriga e dos prazos establecidos para proporcionar á entidade de formación a documentación necesaria para poder asistir á acción formativa ou, de ser o caso, quedar exenta/o de realizar determinados módulos formativos ou prácticas non laborais.

 Da obriga, para poder asistir á acción formativa, de autorizar, asinando a estes efectos o modelo de autorización que lles entregará a entidade de formación, a incorporación dos seus datos persoais no Sistema Informático de Formación Ocupacional da Xunta de Galicia (SIFO).

 Da obriga, para as actividades a realizar na modalidade presencial, de efectuar o obrigado control de asistencia mediante un sistema de control biométrico de captura da pegada dixital, así como mediante partes de asistencia en papel nos supostos en que así se estableza, que deberán asinar diariamente ao inicio e ao final da actividade (de ser a acción formativa en horario de mañá ou de tarde), e catro veces ao día, de impartirse a acción formativa en xornada partida: ao inicio e ao final da xornada de mañá e ao inicio e ao final da xornada de tarde.

A estes efectos todas as persoas alumnas deberán asinar, como requisito previo para poder asistir á formación, o modelo de autorización de captura da pegada dixital que lles entregará a entidade de formación.

 Da obriga de asistir con aproveitamento á acción formativa.

 Da obriga de responder ao formulario da enquisa de avaliación da calidade da acción formativa que se lle remitirá por vía telemática ao remate da mesma ou, de ser o caso, que se lle entregará en soporte de papel para a súa cobertura.

 Das posibles causas de exclusión da acción formativa. Entre elas: atentar contra os dereitos das persoas alumnas, persoal docente ou entidade formadora; a falta de aproveitamento da acción formativa ou mostrar un comportamento indebido que dificulte o seu normal desenvolvemento; a superación do límite de incumprimentos horarios ou de faltas de asistencia autorizado (actividades presenciais); non realizar as probas e avaliacións da acción formativa ou incorrer en incumprimento reiterado na súa realización efectuándoas fóra do prazo establecido (teleformación); negarse a efectuar os controis biométricos de asistencia ou os que procedan segundo a modalidade de impartición; ou non entregar a documentación necesaria requirida pola entidade formadora ou a unidade administrativa correspondente para dar cumprimento á normativa aplicable.

*Normativa reguladora da impartición da acción formativa(4): Orde do .......... de ....................................... de 202.......,*

*DOG núm .......... do .........de .......................................... de 202 .........*

En....................................................., ...... de................................... de 202.....

A/o alumna/o